Վահրամ, նախ՝ մի ուղղում: Հայաստանի Հանրապետությունը և Արցախի Հանրապետությունը Հայ դատի հանձնախմբերի համար պատմական հայրենիք չեն, այլ այսօրվա ռեալ, իրական հայրենիք: Մեր պատմական հայրենիքը, գուցե, Կիլիկիան է: Եվ նույնիսկ Արևմտյան Հայաստանը, ընդհուպ Վիլսոնի գծած հայ-թուրքական սահմանով, սխալ է պատմական հայրենիք անվանելը, որովհետև դեռ ոչ մի միջազգային իրավարար կառույց չեղյալ չի հայտարարել ԱՄՆ նախագահի մեծ կնիքով, կրկնում եմ, մեծ կնիքով կնքված այդ իրավարար վճիռը, որի մանդատը միջազգային բոլոր օրենքներով ունեցել է ԱՄՆ-ը: Թուրք-բոլշևիկյան մնացած ավանտյուրաները, որոնցով Հայաստանը ծվեն-ծվեն է արվել այդ երկուսի միջև, մի գեղեցիկ օր պատմություն կդառնան, ինչպես պատմություն դարձավ «Ադրբեջանական ԽՍՀ ԼՂԻՄ» կոչվող անհեթեթությունը: